CELEX: 32014R0696
Language: lv
Date: 2014-06-24 00:00:00
Title: Komisijas Regula (ES) Nr. 696/2014 ( 2014. gada 24. jūnijs ), ar ko groza Regulu (EK) Nr. 1881/2006 attiecībā uz erukskābes maksimāli pieļaujamo koncentrāciju augu eļļās un taukos un pārtikas produktos, kas satur augu eļļas un taukus  Dokuments attiecas uz EEZ

25.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 184/1
            
         KOMISIJAS REGULA (ES) Nr. 696/2014
   (2014. gada 24. jūnijs),
   ar ko groza Regulu (EK) Nr. 1881/2006 attiecībā uz erukskābes maksimāli pieļaujamo koncentrāciju augu eļļās un taukos un pārtikas produktos, kas satur augu eļļas un taukus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā (1), un jo īpaši tās 2. panta 3. punktu,
   tā kā:
   
               (1)
            
            
               Komisijas Regulā (EK) Nr. 1881/2006 (2) ir noteikta konkrētu piesārņotāju maksimāli pieļaujamā koncentrācija pārtikas produktos.
            
         
               (2)
            
            
               Ar Padomes Direktīvu 76/621/EEK (3) ir noteikta erukskābes maksimāli pieļaujamā koncentrācija eļļās un taukos, kuri paredzēti lietošanai pārtikā, un pārtikas produktos, kuri satur pievienotas eļļas vai taukus. Erukskābe ir dabisks augu toksīns, kas saskaņā ar Regulā (EEK) Nr. 315/93 noteikto piesārņotāja definīciju ir piesārņotājs, jo erukskābe pārtikā rodas lauksaimnieciskās ražošanas, konkrētāk, izvēlētās šķirnes, rezultātā. Lai vienkāršotu tiesību aktus, ir lietderīgi Regulā (EK) Nr. 1881/2006 noteikt erukskābes maksimāli pieļaujamo koncentrāciju. Turklāt ir lietderīgi saskaņot noteikumus par pārtikas produktiem, kuru tauku saturs ir vienāds ar vai mazāks par 5 %. Direktīva 76/621/EEK pēc tam tiks atcelta ar atsevišķu tiesību aktu.
            
         
               (3)
            
            
               Erukskābes maksimāli pieļaujamās koncentrācijas lietderīgums tika uzsvērts Pārtikas zinātniskās komitejas 1993. gada 17. septembrī paustajā atzinumā par pamatprasībām attiecībā uz maisījumiem zīdaiņiem un papildu ēdināšanas maisījumiem zīdaiņiem (4).
            
         
               (4)
            
            
               Komisijas Direktīvā 2006/141/EK (5) ir stingrāk noteikta erukskābes maksimāli pieļaujamā koncentrācija maisījumos zīdaiņiem un papildu ēdināšanas maisījumos zīdaiņiem, tādēļ ir lietderīgi šo maksimāli pieļaujamo koncentrāciju norādīt arī Regulā (EK) Nr. 1881/2006.
            
         
               (5)
            
            
               Tāpēc būtu attiecīgi jāgroza Regula (EK) Nr. 1881/2006.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1881/2006 pielikumam pievieno 8. iedaļu “Raksturīgi augu toksīni”:
   
      
         “8. iedaļa: raksturīgi augu toksīni
      
      
                  Pārtikas produkti (1)
               
               
                  Maksimāli pieļaujamā koncentrācija (g/kg)
               
            
                  8.1.
               
               
                  
                     Erukskābe
                  
               
               
                   
               
            
                  8.1.1.
               
               
                  Augu eļļas un tauki
               
               
                  50 (6)
                  
               
            
                  8.1.2.
               
               
                  Pārtikas produkti, kas satur augu eļļas un taukus, izņemot 8.1.3. punktā minētos pārtikas produktus
               
               
                  50 (6)
                  
               
            
                  8.1.3.
               
               
                  Maisījumi zīdaiņiem un papildu ēdināšanas maisījumi zīdaiņiem (8)
               
               
                  10 (6)
                  
               
            
   2. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 24. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 37, 13.2.1993., 1. lpp.
   
   
      (2)  Komisijas 2006. gada 19. decembra Regula (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).
   
      (3)  Padomes 1976. gada 20. jūlija Direktīva 76/621/EEK, kas attiecas uz erukskābes maksimālā līmeņa noteikšanu eļļās un taukos, kuri paredzēti lietošanai pārtikā, un pārtikas produktos, kuri satur pievienotas eļļas vai taukus (OV L 202, 28.7.1976., 35. lpp.).
   
      (4)  http://ec.europa.eu/food/fs/sc/scf/reports/scf_reports_34.pdf
   
      (5)  Komisijas 2006. gada 22. decembra Direktīva 2006/141/EK par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem un ar ko groza Direktīvu 1999/21/EK (OV L 401, 30.12.2006., 1. lpp.).
   
      (6)  Maksimāli pieļaujamā koncentrācija attiecas uz erukskābes līmeni, kas aprēķināts, ņemot vērā kopējo taukskābju līmeni pārtikas produkta tauku saturā.”